Kaspické more

Kaspické more z vesmíru|thumb
[náhľad|Delta [Volga|Volgy z vesmíru]]
thumb|Mapa Kaspického mora obsahujúca niektoré sídla na pobreží, žlto vyznačené je povodie Kaspického mora
[thumb|[Stepan Timofejevič Razin|Stenjka Razin (Surikov)]]

**Kaspické more** (po rusky *Каспийское mоpe* alebo *Каспий*, po perzsky *دریای مازندران*, po azerbajdžansky *Xəzər dənizi*, po kazašsky *Каспий теңізі*, po turkménsky *Hazar deňizi*, po grécky *Kaspion pelagos*, po latinsky *Caspium Маrе*) je slané, typicky reliktné jazero (najskôr to bolo more – súčasť Tethys). Leží medzi Európou a Áziou. Niekedy sa udáva, že pojem more nie je správny, lebo podľa rozlohy to je najväčšie jazero na svete. Svojou rozlohou spĺňa charakteristiky mora aj jazera.

Názov sa odvodil od dávneho kmeňa Kaspijcov, ktorí žili vo východnej časti Kaukazu. Takisto ďalšie historické názvy (*Girkanské*, *Chvalynské*, *Chvalisské* alebo *Chazarské more*) sa odvodili od historických národov, ktoré obývali jeho brehy. S rozlohou , ktorá sa stále zmenšuje. Je to najväčšie jazero na svete. Dosahuje najväčšiu hĺbku až  a najplytšie je na severe v oblasti Achtuby pri ústí Volgy. Slanosť Kaspického mora je približne 1,2 %, čo je asi tretina slanosti svetových morí. Zo severu na juh je dlhé   a priemerne  široké. Jeho hladina leží  pod úrovňou svetového oceána a je najnižší bod európskeho svetadielu. Rozloha povodia je .

## Pobrežie
Dĺžka pobrežia je . Na jeho brehoch leží 5 štátov: Rusko, Kazachstan, Turkménsko, Azerbajdžan a Irán.

## Polostrovy a ostrovy
Polostrovy:
* Apšeronský polostrov – na severe Azerbajdžanu
* Agrahaňský polostrov – v Dagestane
* Miyānkāle – v Iráne
* Karabogazská kosa, Krasnovodská kosa, Kenderli a Krasnovodský polostrov – v Turkmenistane
* Mangyšlak – v Kazachstane

Ostrovy:
* Čečen, 
* Tjulenij ostrov
* Tjulenyje araly
* Ogurčinskij

## Vodný režim
3/4 vody pochádza z Volgy, ostatné prítoky sú Ural, Kura, Terek a Emba.

## Lodná doprava
*Kaspické more* má veľký význam pre národnú a medzinárodnú lodnú dopravu. Najviac prevážané náklady sú ropa, drevo, obilie, bavlna, ryža a síra. Hlavné prístavy sú Astrachán, Baku, Machačkala, Krasnovodsk a Aktau, ktoré sú spojené osobnou dopravou. Medzi Baku a Krasnovodskom funguje železničný trajekt. V Iráne sú najväčšie prístavy Bandar-e Anzalī a Bender-Šách.

## Osídlenie pobrežia
* Machačkala
* Baku
* Derbent
* Türkmenbaşy (bývalý Krasnovodsk)
* Bandar-e Anzali
* Astara

## Flóra a fauna
V Kaspickom mori sa nenachádza veľa druhov rastlín a živočíchov, ale tie, ktoré tam žijú, sú zastúpené veľkým množstvom jedincov. Žije tu 500 druhov rastlín a 824 druhov rýb a iných živočíchov.

Z rastlín prevládajú sinice a rozsievky. Novo sa objavilo mnoho červených a hnedých vodných rastlín. Z kvitnúcich sú najrozšírenejšie vocha morská a táhlice. Najväčšiu rastlinnú masu tvoria parožnatky (do  na  dna). 

Pôvod živočíchov je väčšinou neogénny, ktoré v dôsledku častých zmien slanosti prešli značnými zmenami. Z rýb tam patria jesetery, slede, kilky, hlaváče a zástupcovia druhu benthophilus. Z mäkkýšov sú to srdcovky. Z bezstavovcov sú to zástupcovia pontogammarus, mnohoštetinavce, huby a jeden druh medúz. Okrem toho tu žije 15 druhov prisťahovaných z arktických a stredozemských krajín povodia. Významnú skupinu tvoria živočíchy sladkovodného pôvodu (zubáč obyčajný). Celkovo tu je veľmi veľa endemických druhov. Niektoré organizmy sa prisťahovali pomerne nedávno, či už na trupoch lodí (slávky, fúzonôžky a tiež kraby) alebo priamo prostredníctvom človeka (mugil hlavatý, nereidky a zástupcovia syndesmya).

## Referencie

## Externé odkazy
* Ciel: Ropa v Kaspickom mori John Robb, 2004

## Zdroj

Kategória:Jazerá v Azerbajdžane
Kategória:Jazerá v Iráne
Kategória:Jazerá v Kazachstane
Kategória:Jazerá v Rusku
Kategória:Jazerá v Turkménsku
Kategória:Geografia Astrachánskej oblasti‎
Kategória:Geografia Dagestanu
Kategória:Geografia Kalmycka
Kategória:Bezodtokové jazerá